[{"text_idx": "#000001", "text": "Mae albwm eiconig cyntaf Endaf Emlyn, \u2018Hiraeth\u2019 wedi\u2019i ryddhau\u2019n ddigidol am y tro cyntaf ddydd Gwener diwethaf, 17 Gorffennaf."}, {"text_idx": "#000002", "text": "Fis yn o\u0302l fe ryddhawyd tri o\u2019i albyms diweddarach yn ddigidol am y tro cyntaf gan Recordiau Sain, sef Salem, Syrffio Mewn Cariad a Dawnsionara."}, {"text_idx": "#000004", "text": "Roedd Endaf eisoes wedi cael profiad o recordio senglau cyn 1972, a hynny\u2019n stiwdio enwog Abbey Road ac ar label Parlaphone. Roedd y cerddor ifanc yn awyddus i greu record hir o ganeuon yn y Gymraeg wedi hynny."}, {"text_idx": "#000008", "text": "Mae\u2019r dylanwad Americanaidd ar yr albwm yn amlwg, ond hefyd y gwreiddiau Cymreig a\u2019r delweddau glan y mo\u0302r sy\u2019n gymysg ag arddull delynegol a gallu Endaf i gymysgu genre\u2019s cerddorol."}, {"text_idx": "#000010", "text": "Yn ogystal ag ail-ryddhau\u2019r albwm gwreiddiol yn llawn yn ddigidol am y tro cyntaf, mae Sain hefyd wedi rhyddhau un ga\u0302n bonws sydd heb ei chlywed erioed o\u2019r blaen, sef \u2018Merlyn\u2019. Roedd y trac yn cuddio ar y master gwreiddiol ar gyfer yr albwm."}]